РЕПУБЛИКА СРБИЈА

АУТОНОМНА ПОКРАЈИНА ВОЈВОДИНА

ОПШТИНА ОЏАЦИ

ЦЕНТАР ЗА СОЦИЈАЛНИ РАД „ОЏАЦИ“ ОЏАЦИ

Број: 551-446/2022-01

Датум: 23.12.2022.године

Адреса: Оџаци, ул. Кнез Михајлова бр. 41

Телефон: 025/5-742-048

Е-mail: odzaci.csr@minrzs.org.rs

На основу чл. 21. и 23. Закона о родној равноправности (“Службени гласник РС”, број 52/2021, даље: Закон) и члана 28 став 2 Статута Центра за социјални рад „Оџаци“ Оџаци, директорица Центра за социјални рад „Оџаци“ Оџаци (даље: Центар ), дана 23.12.2022. године, доноси

**П Л А Н  
УПРАВЉАЊА РИЗИЦИМА ОД ПОВРЕДЕ ПРИНЦИПА  
РОДНЕ РАВНОПРАВНОСТИ ЗА 2023.ГОДИНУ**

**Оџаци, децембар 2022.год.**

**САДРЖАЈ**

[**УВОД**](file:///C:\Users\Csr-002\AppData\Local\Temp\Rar$DIa9788.14795\Model,%20Plan-upravljanja-rizicima.doc#_bookmark0)

1. [**ОПШТИ ДЕО О ЦЕНТРУ ЗА СОЦИЈАЛНИ РАД „ОЏАЦИ“ ОЏАЦИ**](file:///C:\Users\Csr-002\AppData\Local\Temp\Rar$DIa9788.14795\Model,%20Plan-upravljanja-rizicima.doc#_bookmark1) 
   1. [Назив, подаци о седишту и одговорном лицу и лицу за координацију током израде плана](file:///C:\Users\Csr-002\AppData\Local\Temp\Rar$DIa9788.14795\Model,%20Plan-upravljanja-rizicima.doc#_bookmark2)
   2. [Родно осетљива статистика](file:///C:\Users\Csr-002\AppData\Local\Temp\Rar$DIa9788.14795\Model,%20Plan-upravljanja-rizicima.doc#_bookmark4)
2. [**ОБЛАСТИ И ПРОЦЕСИ КОЈИ СУ РИЗИЧНИ ЗА ПОВРЕДУ ПРИНЦИПА РОДНЕ РАВНОПРАВНОСТИ**](file:///C:\Users\Csr-002\AppData\Local\Temp\Rar$DIa9788.14795\Model,%20Plan-upravljanja-rizicima.doc#_bookmark6)
3. [**МЕРЕ ЗА ОСТВАРИВАЊЕ И УНАПРЕЂЕЊЕ РОДНЕ РАВНОПРАВНОСТИ**](file:///C:\Users\Csr-002\AppData\Local\Temp\Rar$DIa9788.14795\Model,%20Plan-upravljanja-rizicima.doc#_bookmark7) 
   1. [Опште мере](file:///C:\Users\Csr-002\AppData\Local\Temp\Rar$DIa9788.14795\Model,%20Plan-upravljanja-rizicima.doc#_bookmark8)
   2. [Посебне мере](file:///C:\Users\Csr-002\AppData\Local\Temp\Rar$DIa9788.14795\Model,%20Plan-upravljanja-rizicima.doc#_bookmark9) 
      1. [*Мере које се одређују и случајевима осетно неуравнотежене заступљености полова*](file:///C:\Users\Csr-002\AppData\Local\Temp\Rar$DIa9788.14795\Model,%20Plan-upravljanja-rizicima.doc#_bookmark10)
      2. [*Подстицајне мере*](file:///C:\Users\Csr-002\AppData\Local\Temp\Rar$DIa9788.14795\Model,%20Plan-upravljanja-rizicima.doc#_bookmark11)
      3. [*Програмске мере*](file:///C:\Users\Csr-002\AppData\Local\Temp\Rar$DIa9788.14795\Model,%20Plan-upravljanja-rizicima.doc#_bookmark12)
4. [**ПОДАЦИ О ЛИЦИМА ОДГОВОРНИМ ЗА СПРОВОЂЕЊЕ МЕРА ИЗ ПЛАНА УПРАВЉАЊА РИЗИЦИМА**](file:///C:\Users\Csr-002\AppData\Local\Temp\Rar$DIa9788.14795\Model,%20Plan-upravljanja-rizicima.doc#_bookmark13)

[**РЕЗИМЕ**](file:///C:\Users\Csr-002\AppData\Local\Temp\Rar$DIa9788.14795\Model,%20Plan-upravljanja-rizicima.doc#_bookmark14)

[**ПРИЛОЗИ**](file:///C:\Users\Csr-002\AppData\Local\Temp\Rar$DIa9788.14795\Model,%20Plan-upravljanja-rizicima.doc#_bookmark15)

1. [*– Одлука о именовању лица за спровођење мера из обласи родне равноправности*](file:///C:\Users\Csr-002\AppData\Local\Temp\Rar$DIa9788.14795\Model,%20Plan-upravljanja-rizicima.doc#_bookmark16)
2. [*- Списак државних органа и организација цивилног друштва које се баве унапређењем*](file:///C:\Users\Csr-002\AppData\Local\Temp\Rar$DIa9788.14795\Model,%20Plan-upravljanja-rizicima.doc#_bookmark17)

[*принципа родне равноправности*](file:///C:\Users\Csr-002\AppData\Local\Temp\Rar$DIa9788.14795\Model,%20Plan-upravljanja-rizicima.doc#_bookmark17)

На основу Закона о родној равноправности („Службени гласник РС“ број 52/21) од 24. маја 2021. године, а у складу са законском обавезом која проистиче из члана 19. Ст.1. овог закона Центар за социјални рад „Оџаци“ Оџаци доноси Одлуку о усвајању **Плана управљања ризицима од повреде принципа родне равноправности** (у даљем тексту: План управљања ризицима).

Одлука о усвајању Плана управљања ризицима од повреде принципа родне равноправности је саставни део Плана.

Центар за социјални рад „Оџаци“ Оџаци доноси План управљања ризицима, ПИБ 101430098, МБ 08165521, са седиштем у Оџацима, ул. Кнез Михајлова бр. 41, кога заступа директорица Гордана Лукић, дипл.правница.

ЧЛАНОВИ ТИМА ЗА ИЗРАДУ ПЛАНА УПРАВЉАЊА РИЗИЦИМА

|  |  |  |  |  |
| --- | --- | --- | --- | --- |
| Редни број | Име и презиме чланова тима | занимање | институција | |
| 1. | Гордана Лукић | Директорка, дипл. правница | Центар за социјални рад „Оџаци“ Оџаци | |
| 2. | Милана Личина | Дипл. социолошкиња | Центар за социјални рад „Оџаци“ Оџаци | |
| 3. | Тамара Шушњић | Дипл.правница | Центар за социјални рад „Оџаци“ Оџаци | |
| 4. | Марија Новаковић | Дипл.педагошкиња | | Центар за социјални рад „Оџаци“ Оџаци |

**УВОД**

Родна равноправност подразумева једнака права, одговорности и могућности, равномерно учешће и уравнотежену заступљеност жена и мушкараца у свим областима друштвеног живота, једнаке могућности за остваривање права и слобода, коришћење личних знања и способности за лични развој и развој друштва, једнаке могућности и права у приступу робама и услугама, као и остваривање једнаке користи од резултата рада, уз уважавање биолошких, друштвених и културолошки формираних разлика између мушкараца и жена и различитих интереса, потреба и приоритета жена и мушкараца приликом доношења јавних и других политика и одлучивања о правима, обавезама и на закону заснованим одредбама, као и уставним одредбама.

Дискриминација на основу пола, полних карактеристика, односно рода, јесте свако неоправдано разликовање, неједнако поступање, односно пропуштање (искључивање, ограничавање или давање првенства), на отворен или прикривен начин, у односу на лица или групе лица, као и чланове њихових породица или њима блиска лица, засновано на полу, полним карактеристикама, односно роду у: политичкој, образовној, медијској и економској области; области запошљавања, занимања и рада, самозапошљавања, заштите потрошача (робе и услуге); здравственом осигурању и заштити; социјалном осигурању и заштити, у браку и породичним односима; области безбедности; екологији; области културе; спорту и рекреацији; као и у области јавног оглашавања и другим областима друштвеног живота.

Непосредна дискриминација на основу пола, полних карактеристика, односно рода, постоји ако се лице или група лица, због њиховог пола, полних карактеристика, односно рода, у истој или сличној ситуацији, било којим актом, радњом или пропуштањем, стављају или су стављени у неповољнији положај, или би могли бити стављени у неповољнији положај.

Посредна дискриминација на основу пола, полних карактеристика, односно рода, постоји ако, на изглед неутрална одредба, критеријум или пракса, лице или групу лица, ставља или би могла ставити, због њиховог пола, полних карактеристика, односно рода, у неповољан положај у поређењу са другим лицима у истој или сличној ситуацији, осим ако је то објективно оправдано законитим циљем, а средства за постизање тог циља су примерена и нужна.

Дискриминација на основу пола, полних карактеристика, односно рода постоји ако се према лицу или групи лица неоправдано поступа неповољније него што се поступа или би се поступало према другима, искључиво или углавном због тога што су тражили, односно намеравају да траже заштиту од дискриминације на основу пола, односно рода, или због тога што су понудили или намеравају да понуде доказе о дискриминаторском поступању.

Дискриминацијом на основу пола, полних карактеристика, односно рода, сматра се и узнемиравање, понижавајуће поступање, претње и условљавање, сексуално узнемиравање и сексуално уцењивање, родно заснован говор мржње, насиље засновано на полу, полним карактеристикама, односно роду или промени пола, насиље према женама, неједнако поступање на основу трудноће, породиљског одсуства, одсуства ради неге детета, одсуства ради посебне неге детета у својству очинства и материнства (родитељства), усвојења, хранитељства, старатељства и подстицање на дискриминацију као и сваки неповољнији третман који лице има због одбијања или трпљења таквог понашања.

Дискриминација лица по основу два или више личних својстава без обзира на то да ли се утицај поједних личних својстава може разграничити је вишеструка дискриминација или се не може разграничити (интерсексијска дискриминација).

Законом о родној равноправности уређује се појам, значење и мере политике остваривања и унапређења родне равноправности, као и врсте планских аката у области родне равноправности, надзор над применом закона и друга питања од значаја за остваривање и унапређење родне равноправности. Овим законом се уређују обавезе органа јавне власти, послодаваца и других социјалних партнера да интегришу родну перспективу у области у којој делују.

Чланом 13. Закона о родној равноправности дефинисане су врсте планских аката, међу које спада и План управљања ризицима од повреде принципа равноправности. План управљања ризицима од повреде принципа родне равноправности предвиђен чл.19. представља гаранцију родне перспективе, уродњавања и уравнотежене заступљености полова у поступањима органа јавне власти, послодаваца, осигуравајућих друштава, политичких странака, синдикалних организација и других организација и удружења.

**Међународни акти и правни оквир Републике Србије на којима се заснива родна равноправност**

**Међународни акти**

* Повеља Уједињених нација
* Универзална декларација о људским правима (1948);
* Европска повеља о људским правима (1950);
* Међународни пакт о грађанским и политичким правима (1966);
* Међународни пакт о економским, социјалним и културним правима (1966);
* Конвенција о правима детета (1989) и протоколи уз конвенцију;
* Конвенција о правима особа са инвалидитетом (2006);
* Конвенција о спречавању свих облика дискриминације жена (тзв. CEDAW);
* УН Програм акције у односу на мало оружје и практичне мере за разоружање (ПоА);
* Резолуција СБУН – жене мир и безбедност 1325(2000), 1820 (2008), 1888 (2009),

1889 (2009), 1906 (2010), 2016 (2013), 2122 (2013);

* Резолуција ГСУН 65/69 – Жене, разоружање, неширење и контрола оружја;
* Пекиншка декларација и Платформа за акцију (1995);
* Програм Акције Међународне конференције о становништву и развоју (1994);
* Специјална сесија ГСУН: Жене 2000: Родна равноправност, развој и мир за 21 век (2000) – Миленијумска декларација УН A/Res/55/2 (2000);
* Директива Савета Европе 78/2000 о дискриминацији;
* Директива 2006/54/ЕЗ о спровођењу принципа једнаких могућности за мушкарце и жене у погледу запошљавања и занимања;
* Агенда 2030 – циљеви одрживог развоја A/RES/70/1 (2015);
* Eвропска конвенција за заштиту људских права и основних слобода и пратећи протоколи;
* Повеља ЕУ о основним правима 2016/c 202/025;
* Бечка декларација и програм деловања (1993);

**Правни оквир Републике Србије**

* Устав Републике Србије, у основним одредбама гарантује равноправност жена и мушкараца и обавезује државу да води политику једнаких могућности (члан 15), забрањује непосредну и посредну дискриминацију по било ком основу или личном својству укључујући и пол (члан 21. став 3), прописује могућност предузимања посебних мера ради постизања пуне равноправности лица или групе лица које су у неједнаком положају са осталим грађанима (члан 21. став 4), гарантује једнакост пред законом (члан 21. став 1), једнаку законску заштиту (члан 21. став 2), заштиту пред судовима (члан 22. став 1), другим државним органима (члан 36. став 1) и међународним институцијама (члан 22. став 2), право на жалбу или друго правно средство против одлуке којом се одлучује о његовом праву или обавези ( члан 36. став 2), право на правну помоћ (члан 67. став 1) од стране адвокатуре (члан 67. став 2) и службе правне помоћи у ЈЛС (чан 67. став 2) и упућује на законско регулисање бесплатне правне помоћи (члан 67. став 3), право на рехабилитацију и накнаду материјалне и нематеријалне штете проузроковане незаконитим или неправилним радом државног органа (члан 35. став 2), јемчи заштиту података о личности (члан 42), право азила (члан 57), слободу одлучивања о склапању брака, равноправност супружника, изједначава статус ванбрачне заједнице и брака у складу са законом (члан 62), гарантује равноправност родитеља у издржавању, васпитању и образовању деце (члан 65), јемчи слободу одлучивања о рађању (члан 63) и посебну заштиту мајки, трудница, деце и самохраних родитеља (члан 66) као и посебну здравствену заштиту трудница, мајки и самохраних родитеља са децом до седме године, која се финансира из јавних прихода (члан 68) и социјалну заштиту породице и запослених (члан 69).
* Закон о родној равноправности („Службени гласник РС“ број 52/21);
* Закон о изменама и допунама Кривичног законика („Службени гласник РС“ број 35/19);
* Закон о изменама и допунама Закона о забрани дискриминације („Службени гласник РС”, број 22/09);
* Закон о забрани дискриминације („Службени гласник РС“ број 22/09 и 52/21);
* Закон о спречавању насиља у породици („Службени гласник РС“ број 94/16);
* Закон о равноправности полова („Службени гласник РС“ број 104/09);

1. **ОПШТИ ДЕО**
   1. **Назив, подаци о седишту и одговорном лицу и лицу за координацију током израде плана**

ОСНОВНИ ПОДАЦИ

Назив: Центар за социјални рад „Оџаци“ Оџаци

Адреса седишта: Оџаци, ул. Кнез Михајлова бр. 41

Матични број: 08165521

ПИБ: 101430098

Одговорно лице: Гордана Лукић

Подаци о лицу за координацију/родну равноправност у Центру:

Име и презиме: Милана Личина

Број телефона: 064/883-35-81

Емаил: m.licina@csrodzaci.org.rs

Центар за социјални рад „Оџаци“ Оџаци има овлашћења и обавезу спровођења социјалне и породично – правне заштите грађана на територији општине Оџаци.

Центар за социјални рад „Оџаци“ Оџаци основан је 1985.г.

Центар за социјални рад „Оџаци“ Оџаци обавља делатност социјалне и породично-правне заштите. Закони који се примењују у раду су: Закон о социјалној заштити, Породични закон, Закон о малолетним учиниоцима кривичних дела, Закон о финансијској подршци породици са децом, Закон о општем управном поступку и Одлука о правима у социјалној заштити из надлежности општине Оџаци.

Према Закону о социјалној заштити сваки појединац и породица којима је неопходна друштвена помоћ и подршка ради савладавања социјалних животних тешкоћа и стварања услова за задовољење основних животних потреба имају право на социјалну заштиту. Права на социјалну заштиту обезбеђују се пружањем услуга социјалне заштите и материјалном подршком.

Услуге социјалне заштите су активности пружања подршке и помоћи појединцу и

породици ради побољшања односно очувања квалитета живота, отклањања или ублажавања ризика неповољних животних околности, као и стварање могућности да самостално живе у друштву. Групе услуга социјалне заштите према Закону су следеће: услуга процене и планирања, дневне услуге у заједници, услуге подршке за самосталан живот, саветодавно- терапијске и социјално-едукативне услуге и услуге смештаја.

Права корисника по овом закону су: право на информације, право на учешће у доношењу одлука, право на слободан избор услуга, право на поверљивост података, право на приватност и право на притужбу.

Центар за социјални рад „Оџаци“ Оџаци је кадровски и организационо оспособљен да решава о правим грађана утврђених Законом, а поверених од стране Републике и то:

* право на материјално обезбеђење породице,
* додатак за помоћ и негу другог лица,
* право на оспособљавање за рад,
* смештај у установу социјалне заштите
* смештај у другу породицу

Поред наведених права Центар за социјални рад „Оџаци“ Оџаци обавља и послове поверене од стране оснивача, а који су дефинисани Одлуком о правима у социјалној заштити из надлежности општине Оџаци:

* једнократне новчане помоћи за набавку прехрамбених намирница и средстава за хигијену, набавку огрева, куповину лекова, накнаду путних трошкова до здравствене установе ван територије општине Оџаци, накнаду трошкова за прибављање неопходне личне документације,
* интервентна једнократна помоћ за лице које се нађе у стању тренутне и изузетно тешке ситуације и стамбене и егзистенцијалне угрожености, а која је изазвана пожаром, поплавом или другом непогодом,
* опремање корисника за смештај у установу социјалне заштите или другу породицу,
* набавка опреме за први смештај,
* трошкови сахране за незбринута лица
* смештај у прихватилиште или прихватну станицу,као и у Сигурну кућу за жртве насиља и
* активности које имају за циљ спречавање и сузбијање насиља у породици.

Центар за социјални рад „ Оџаци“ Оџаци је активно учествовао у изради Стратегије социјалне заштите општине за период 2010. – 2015.г.која је била усвојена од стране Скупштине општине Оџаци.

На локалном нивоу је формирано Координационо тело за спречавање и сузбијање насиља у породици и потписан је Споразум о међусобној сарадњи међу институцијама на локалном нивоу у ситуацијама насиља у породици у општини Оџаци у мају месецу 2015.г. Такође у складу са Законом о спречавању насиља у породици два пута месечно заседа Група за координацију (коју чине представници Основног јавног тужилаштва у Сомбору, Полицијска станица Оџаци и Центар за социјални рад „Оџаци“ Оџаци чијим радом координише Основно јавно тужилаштво Сомбор).

У обављању своје делатности Центар за социјални рад општине „Оџаци“ Оџаци највише сарађује са оснивачем, са месним заједницама, као и са другим институцијама: здравством (Дом здравља Оџаци и Општа болница Сомбор), просветом (све основне и средње школе), Предшколском установом „Полетарац“ , Полицијском станицом, Основним судом, Основним јавним тужилаштвом, Прекршајним судом, Републичким фондом за пензијско и инвалидско осигурање – испостава Оџаци, Националном службом за запошљавање, Удружење МНРО „Златна барка“, Црвеним крстом Оџаци и др., у зависности од потребе.

**ОРГАНИЗАЦИОНА СТРУКТУРА ЦЕНТРА**

Организацију Центра за социјални рад „Оџаци“ Оџаци чине:

1. Директор

2. Стручна саветодавна тела

3. Службе као организацоне јединице Центра

Директор

Надзорни одбор

Управни одбор

Стална стручна тела

Повремена стручна тела

Колегијум службе

Стална комисија органа старатељства

Стручни тимови

Центар за социјални рад „Оџаци“ Оџаци у свом раду и деловању залагаће се за остваривање следећих права:

-право на запослење и једнаку могућност добијања запослења, како би се остваривале правичне зараде, односно зараде које одговарају пристојном животном стандарду;

-право на радне услове, усвајањем и примењивањем одговарајућих међународних, законских и подзаконских одредби на основу дијалога са друштвеним групацијама;

-право на квалитетан систем социјалне заштите, који је отворен и приступачан свима, при чему ће се посебна пажња обратити на најугроженије групе;

-поштовање закона којима се регулише област рада, кроз поштовање међународних стандарда у овој области;

-увођење правног система друштвене регулације, успостављањем структура које омогућавају истински друштвене и грађански дијалог.

У свом раду и деловању Центар за социјални рад „Оџаци“ Оџаци има следеће циљеве:

-заштита, унапређење заступање економског, социјалног и правног статуса својих запослених;

-потпуна слобода синдикалног и другог интересног организовања и деловања у складу са Уставом РС, међународним правом, законским и подзаконским прописима;

-спровођење законитости;

-стварање услова за неометан рад;

-остваривање пуне заштите запослених, у случајевима када им је повређено неко право из радног односа;

-развијати све облике заштите права запослених, а у циљу остваривања услова који ће гарантовати социјалну сигурност запослених и покретати одговарајуће поступке ако се утврди да су та права нарушена;

-систематски, благовремено, истинито и потпуно информисати запослене.

Активности из делатности Центра за социјални рад „Оџаци“ Оџаци организују се кроз рад служби као организационих јединица Центра. Послови у Центру групишу се према специфичним карактеристикама група корисника, према функцијама, односно природи радних процеса, према исходима који настају у процесу реализације помоћи и подршке корисницима и начину задовољавања њихових потреба у складу са одговорностима, знањима и вештинама запослених.

Директор

Супервизор

Служба за финансијско-рачуноводствене, пратеће-помоћно техничке и административне послове

Служба за остваривање локалних услуга социјалне заштите

Служба за стручни рад на заштити корисника

Послови који се обављају групишу се на:

* Служба за стручни рад на заштити корисника

Послови социјалног рада обухватају: осигурање приступа и коришћење услуга помоћи и подршке породици, односно њеном поједином члану, што подразумева пријем, процену, планирање, обезбеђење услуга, спровођење мера правне заштите корисника и евалуацију предузетих услуга и мера заштите. На пословима социјалног рада ангажовано је 5 водитеља случаја.

Управно-правни послови обухватају примену управно процесних правила у вођењу поступка и доношењу одлука у управним стварима, покретање судских и других поступака из породичних односа, заштите права детета и пословно неспособних лица, вођење евиденције и издавање уверења о штићеницима, издржаваним лицима, жртвама насиља у породици, као и о другим чињеницама о којима се води службена евиденција, затим послове информисања, правног саветовања, учешћа у процени, планирању и реализацији услуга и мера старатељске заштите.

Управно-правне послове обавља једна запослена дипломирана правница.

У оквиру ове службе образује се пријемна канцеларија у којој послове обавља један административни радник – радник на пријему (писарници) са ½ радног времена, док другу половину радног времена обавља као возач.

* Служба за остваривање локалних услуга социјалне заштите

Служба за локалне услуге обухвата признавање права на: једнократну новчану помоћ, трошкове сахране незбринутих лица и лица без средстава за живот, на први смештај у установу социјалне заштите или другу породицу, на помоћ у кући, новчану помоћ за куповину огрева породицама које остварују право на НСП, смештај у прихватну станицу и прихватилиште, смештај жртава породичног насиља у Сигурну кућу.

Ова служба има 1 запосленог: 1 дипл.правницу, док почетну процену за остваривање права на услуге на локалном нивоу раде водитељи случаја и то после радног времена.

Органи који доносе одлуке у Центру за социјални рад „Оџаци“ Оџаци су директорица, Управни одбор и Надзорни одбор. Чланове Управног и Надзорног одбора именује Скупштина општине Оџаци и има 5 чланова (од тога двоје из редова запослених у Центру, троје на предлог Оснивача од којих један мора бити представник Удружења грађана које се бави социјалном заштитом). Услови за избор и разрешење директора као и састав, делокруг и друга питања која се односе на директора, Управни и Надзорни одбор установе социјалне заштите уређују се Актом о оснивању и Статутом те установе у складу са законом.

* 1. **Родно осетљива статистика**

Да би се добро разумеле потребе за остваривањем родне равноправности неопходна је постојање родно осетљиве статистике, родно разврстаних података и родних индикатора. То су кључни алати за формулисање, примену, надзирање, евалуацију и ревизију циљева на свим нивоима друштвеног деловања.

Родно осетљива статистика обезбеђује податке за креирање и ревизију политике и програма организација како не би производиле различите ефекте на жене и мушкарце. Поред тога, она обезбеђује веродостојне податке о стварним ефектима политика и програма на животе жена и мушкараца.

Редовно и свеобухватно праћење и приказивање родно осетљивих података омогућавају сагледавање стања у друштву (организацији) у погледу родно засноване дискриминације, као и креирање, планирање и спровођење политика и програма који су усмерени на отклањање неједнакости и унапређење положаја дискриминисаних група или дискриминисаних појединаца и појединки.

У Републици Србији је у претходном периоду значајно унапређено прикупљање података и разврставање по полу, али и даље постоји много простора за унапређење.

Између осталог, Србија је била прва држава ван Европске уније која је 2016. године увела Индекс родне равноправности.

* + 1. **Полна заступљеност у Центру за социјални рад „Оџаци“ Оџаци, као и у појединачним органима пословања односно рада**

-Полна структура запослених

|  |  |  |  |
| --- | --- | --- | --- |
| ЗАПОСЛЕНИ РАЗВРСТАНИ ПРЕМА ПОЛУ | | | |
| ЦЕНТАР ЗА СОЦИЈАЛНИ РАД „ОЏАЦИ“ ОЏАЦИ | ЖЕНЕ | МУШКАРЦИ | УКУПНО |
|  | 12 | 1 | 13 |
|  |  |  |  |

-структура запослених према стеченом нивоу образовања

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| СТРУЧНА СПРЕМА ЗАПОСЛЕНИХ | | | | | | | | | | | | | |
| ЦЕНТАР ЗА СОЦИЈАЛНИ РАД „ОЏАЦИ“ ОЏАЦИ | Без школе | | Основна школа | | Средња школа | | Виша школа | | Висока школа | | Доктор наука | | укупно |
|  | М | Ж | М | Ж | М | Ж | М | Ж | М | Ж | М | Ж |  |
|  | / | / | / | 1 | 1 | 0 | / | 1 | / | 10 | / | / |  |
| УКУПНО | / | | 1 | | 1 | | 1 | | 10 | | / | | 13 |

* Структура заспослених према годинама старости

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| СТАРОСНА СТРУКТУРА ЗАПОСЛЕНИХ | | | | | | | | | | | | |
| ЦЕНТАР ЗА СОЦИЈАЛНИ РАД „ОЏАЦИ“ ОЏАЦИ | 18-30 | | 31-40 | | 41-50 | | | 51-60 | | ПРЕКО 61 | укупно | |
|  | М | Ж | М | Ж | | М | Ж | М | Ж | М | Ж |  |
|  | / | 1 | / | 4 | | 0 | 3 | 0 | 2 | / | 3 |
| УКУПНО | 1 | | 4 | | | 3 | | 2 | | 3 | 13 | |

* Полна структура Управног одбора Центра за социјални рад „Оџаци“ Оџаци

|  |  |  |  |
| --- | --- | --- | --- |
| УПРАВНИ ОДБОР ЦЕНТРА ЗА СОЦИЈАЛНИ РАД „ОЏАЦИ“ ОЏАЦИ  РАЗВРСТАНИ ПРЕМА ПОЛУ | | | |
| УПРАВНИ ОДБОР | ЖЕНЕ | МУШКАРЦИ | УКУПНО |
|  | 4 | 1 | 5 |

-Полна структура Надзорног одбора Центра за социјални рад „Оџаци“ Оџаци

|  |  |  |  |
| --- | --- | --- | --- |
| НАДЗОРНИ ОДБОР ЦЕНТРА ЗА СОЦИЈАЛНИ РАД „ОЏАЦИ“ ОЏАЦИ  РАЗВРСТАНИ ПРЕМА ПОЛУ | | | |
| НАДЗОРНИ ОДБОР | ЖЕНЕ | МУШКАРЦИ | УКУПНО |
|  | 0 | 3 | 3 |

1. **ОБЛАСТИ И ПРОЦЕСИ КОЈИ СУ РИЗИЧНИ ЗА ПОВРЕДУ ПРИНЦИПА РОДНЕ РАВНОПРАВНОСТИ**

Области и процеси представљају израз самопроцене Центра за социјални рад „Оџаци“ Оџаци у вршењу основних принципа родне равноправности.

У овом делу Плана смањења ризика потребно је направити кратак преглед области и процеса у функционисању Центра са социјални рад „Оџаци“ Оџаци у којем може доћи до повреде принципа родне равноправности.

Центар за социјални рад „Оџаци“ Оџаци нема интерну документацију из области родне равноправности. Такође, не постоје принципи или мере којима се мање заступљеном полу обезбеђује активно учешће у саставу и раду органа управљања и не издвајају се средства за унапређење родне равноправности.

Без обзира на непостојање мера и принципа у спровођењу родне равноправности у Центру за социјални рад „Оџаци“ Оџаци у претходном периоду није било узнемиравања, полног узнемиравања, посредне или непосредне дискриминације, као ни судских спорова из ове области.

Мере које су предвиђене овим Планом управљања ризицима су пре свега са циљем унапређења до потпуне примене принципа родне равноправности.

1. **МЕРЕ ЗА ОСТВАРИВАЊЕ И УНАПРЕЂЕЊЕ РОДНЕ РАВНОПРАВНОСТИ**

Закон разврстава мере за остваривање и унапређење родне равноправности на опште мере и посебне мере.

Опште мере се доносе након друштвеног дијалога и широког друштвеног консензуса, док се посебне мере доносе појединачно на нивоу организације.

* 1. **Опште мере**

Опште мере за остваривање и унапређивање родне равноправности јесу законом прописане мере којима се у одређеној области забрањује дискриминација на основу пола, односно рода, или налаже одговарајуће поступање ради остваривања родне равноправности.

Опште мере обухватају и мере утврђене другим актима (декларације, резолуције, стратегије и сл.), чији је циљ остваривање родне равноправности.

* 1. **Посебне мере**

Посебне мере за остваривање и унапређивање родне равноправности су активности, мере, критеријуми и праксе у складу са начелом једнаких могућности којима се обезбеђује равноправно учешће и заступљеност жена и мушкараца, посебно припадника осетљивих друштвених група, у свим сферама друштвеног живота и једнаке могућности за остваривање права и слобода.

Посебне мере, у складу са општим мерама одређују и спроводе орган јавне власти, послодавци и удружења.

Приликом одређивања посебних мера морају се уважавати различити интереси, потребе и приоритети жена и мушкараца, а посебним мерама мора се обезбедити:

* право жена, девојчица и мушкараца на информисаност и једнаку доступност политикама, програмима и услугама;
* примена уродњавања и родно одговорног буџетирања у поступку планирања, управљања и спровођења планова, пројеката и политика;
* промовисање једнаких могућности у управљању људским ресурсима и на тржишту рада;
* уравнотежена заступљеност полова у управним и надзорним телима и на положајима;
* уравнотежена заступљеност полова у свакој фази формулисања и спровођења политика родне равноправности;
* употреба родно сензитивног језика како би се утицало на уклањање родних стереотипа при остваривању права и обавеза жена и мушкараца;
* прикупљање релевантних података разврстаних по полу и њихово достављање надлежним институцијама.

Посебне мере примењују се док се не постигне циљ због којег су прописане.

* + 1. **Мере које се одређују и случајевима осетно неуравнотежене заступљености полова**

Центар за социјални рад „Оџаци“ Оџаци има осетно неуравнотежену заступљеност полова у органима одлучивања, као и у организационој структури.

* + 1. **Подстицајне мере**

Подстицајне мере представљају мере којима се дају посебне погодности или уводе посебни подстицаји у циљу унапређења положаја и обезбеђивања једнаких могућности за жене и мушкарце у свим областима синдикалног деловања.

**Центар за социјални рад „Оџаци“ Оџаци** услед потреба за остваривање и унапређење родне равноправности доноси следећу подстицајну меру:

* **Активирање већег броја мушкараца у органе одлучивања и ангажовање и предлагање за ангажовање већег броја мушкараца у поступцима избора и доношења одлука.**
* МЕРА 1. **Активирање већег броја мушкараца у органе одлучивања и ангажовање и предлагање за ангажовање већег броја мушкараца у поступцима избора и доношења одлука.**

**Разлог за увођење мере:**

Иако су органима управљања мушкарци заступљени у одговарајућем проценту у односу на укупан број, потребно је оснажити мушкарце за активну партиципацију у поступцима доношења одлука.

Такође, орган власти као подстицајну меру предлаже и омогућавање додатног усавршавања за мушкарце доносиоце одлука у органима управљања да би се тиме квалитетније спровели мисија и визија органа/ установе.

**Време за увођење мере:**

Период од 2022 – 2026. године.

**Начин спровођења и контроле спровођења мере:**

* Предлагати већи број мушкараца у изборним поступцима
* Омогућити што већем броју мушкараца да приступе органима који доносе одлуке
* Активирање већег броја мушкараца кроз предлагање већег броја мушкараца у поступцима избора је континуиран процес којим се постиже потпуна равноправност у партиципацији и одлучивању
  + 1. **Програмске мере**

Овим мерама се операционализују програми за остваривање и унапређење родне равноправности.

**Центар за социјални рад „Оџаци“ Оџаци** услед потреба за остваривање и унапређење родне равноправности доноси следеће програмске мере:

* Имплементација родно осетљивог језика у интерним документима;
* Похађање обука, семинара и конференција за лица која се налазе у органима управљања у вези са родном равноправношћу;
* Успостављање сарадње са државним органима и организацијама цивилног друштва ради даље континуиране едукације свих запослених.

**МЕРА 1. ИМПЛЕМЕНТАЦИЈА РОДНО ОСЕТЉИВОГ ЈЕЗИКА У ИНТЕРНИМ ДОКУМЕНТИМА**

Недоследна употреба женског рода када означавамо жене које обављају одређена занимања или јавне функције није питање граматичке правилности, јер је употреба женског рода граматички не само исправна већ и неопходна. Стога је доследна употреба језика равноправности питање свести о важности друштвене једнакости мушкараца и жена.

**Разлог за увођење мере:**

У интерним документима **у Центру за социјални рад „Оџаци“ Оџаци** није присутан родно сензитиван језик. Сва документација се води у граматички мушком роду и подразумева природно мушки и женски род лица на који се односе.

**Време за увођење мере:**

Након усвајања Плана управљања ризицима почеће се примењивање ове мере.

**Начин спровођења и контроле спровођења мере:**

Лице задужено за спровођење мера из родне равноправности ће вршити контролу свих интерних докумената у складу са Приручником за употребу родно осетљивог језика који је објављен на интернет страни Координационог тела за родну равнопраност Владе Републике Србије.

**Престанак спровођења мере:**

Мера имплементације родно осетљивог језика је трајна тј. нема временско ограничење и спроводиће се од дана усвајања Плана управљања ризицима

**МЕРА 2: ПОХАЂАЊЕ ОБУКА, СЕМИНАРА И КОНФЕРЕНЦИЈА ЗА ЛИЦА КОЈА СЕ НАЛАЗЕ У ОРГАНИМА УПРАВЉАЊА У ВЕЗИ СА РОДНОМ РАВНОПРАВНОШЋУ**

**Разлог за увођење мере:**

Стицање нових знања и вештина у пуној примени принципа родне равноправности у синдикалној организацији.

**Време за увођење мере:**

Континуирано.

**Начин спровођења и контроле спровођења мере:**

Примена нових знања и вештина стечених на обукама, семинарима и конференцијама у раду приликом:

* утврђивања програмских циљева и начела и програма рада;
* одабира чланова Управног и Надзорног одбора;
* израде програмских и статутарних докумената, правилника и других аката;

**Престанак спровођења мере:**

Мера похађања обука, семинара и конференција за лица која се налазе у органима управљања је трајна тј. нема временско ограничење и спроводиће се од дана усвајања Плана управљања ризицима .

**МЕРА 3. УСПОСТАВЉАЊЕ САРАДЊЕ СА ДРЖАВНИМ ОРГАНИМА И ОРГАНИЗАЦИЈАМА ЦИВИЛНОГ ДРУШТВА**

**Разлог за увођење мере:**

Успостављањем континуиране сарадње са државним органима и организацијама цивилног друштва у виду размене информација и знања са циљем унапређења родне равноправности омогућава се једноставнија имплементација обавеза проистеклих из законских и подзаконских аката.

**Време за увођење мере:**

Први и други квартал 2023. године.

**Начин спровођења и контроле спровођења мере:**

Спровођење ове мере се врши потписивањем Меморандума о сарадњи, разменом информација из области родне равноправности, одржавањем округлих столова и презентација, учествовањем на панелним дискусијама о искуствима у спровођењу родне равноправности.

**Престанак спровођења мере:**

Мера успостављања сарадње са државним органима и организацијама цивилног друштва је континуирана.

1. **ПОДАЦИ О ЛИЦИМА ОДГОВОРНИМ ЗА СПРОВОЂЕЊЕ МЕРА ИЗ ПЛАНА УПРАВЉАЊА РИЗИЦИМА**

-Одговорна лица у спровођењу мера из Плана управљања ризицима

|  |  |  |  |  |  |
| --- | --- | --- | --- | --- | --- |
| Редни број | Име и презиме чланова тима | занимање | Контакт  Телефон е-маил | | |
| 1. | Гордана Лукић | Директорка, дипл. правница | 064/8037576 | | odzaci.csr@minrzs.gov.rs |
| 2. | Милана Личина | Дипл. социолошкиња | 064/8833581 | | m.licina@csrodzaci.org.rs |
| 3. | Тамара Шушњић | Дипл.правница | 064/8833589 | | t.susnjic@csrodzaci.org.rs |
| 4. | Марија Новаковић | Дипл.педагошкиња | | 064/8833583 | m.novakovic@csrodzaci.org.rs |

**ЗАКЉУЧАК**

У будућем деловању потребно је обезбедити и подстаћи организовање и укључивање запослених мушкараца и обезбедити њихово активно и равноправно учешће у колективним преговарањима са послодавцем.

Обзиром да хуманистичке науке већином уписују и завршавају жене, стога је више запослених жена него мушкараца ( последњих 10.година приликом запошљавања јављале су се само жене).

У ту сврху овим актом доносе се следеће подстицајне и програмске мере:

**А) Подстицајна мера**

Активирање већег броја мушкараца у органе одлучивања и ангажовање и предлагање за ангажовање већег броја мушкараца у поступцима избора и доношења одлука.

Б**) Програмске мере**

* Имплементација родно осетљивог језика у интерним документима;
* Похађање обука, семинара и конференција за лица која се налазе у органима управљања у вези са родном равноправношћу;
* Успостављање сарадње са државним органима и организацијама цивилног друштва ради даље континуиране едукације свих запослених.

Све мере су донете са циљем континуираног унапређења родне равноправности у Центру за социјални рад „Оџаци“ Оџаци.

Спровођење мера се врши континуирано кроз процесе доношења одлука, квалитативним извештавањем органа руковођења о свим битним елементима везаним за родну равноправност, као и подизањем свести код чланова о значају примене принципа родне равноправности.

Како су предложене мере дугорочне или трајне не постоји рок за њихов завршетак већ ће се оне примењивати у континуитету.

Коначни циљ који се жели постићи усвајањем Плана управљања ризицима и спровођењем мера које су у њему наведене је, да семогућност да дође до повреде принципа родне равноправности, сведе на минимум.

**ПРИЛОЗИ**

1. Одлука о именовању лица за спровођење мера из области родне равноправности

2. Списак државних органа и организација цивилног друштва које се баве унапређењем принципа родне равноправности

**Директорица:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Гордана Лукић**

|  |  |  |  |
| --- | --- | --- | --- |
| **Редни број** | **Назив државног органа/организације** | **Контакт** | |
| **телефон** | **email** |
| **1.** | Координационо тело за родну равноправност  Владе Републике Србије | 011/361-9833 | [rodna.ravnopravnost@gov.rs](mailto:rodna.ravnopravnost@gov.rs) [kabinet@mre.gov.rs](mailto:kabinet@mre.gov.rs) |
| **2.** | Сектор за антидискриминациону политику и родну равноправност Министарства за људска и  мањинска права и друштвени дијалог | 011/214-2021  011/311-0574 | [antidiskriminacija.rodna@minljmpdd.gov.rs](mailto:antidiskriminacija.rodna@minljmpdd.gov.rs) |
| **3.** | Заштитник грађана | 011/206-8100 | [zastitnik@zastitnik.rs](mailto:zastitnik@zastitnik.rs) [kabinet@zastitnik.rs](mailto:kabinet@zastitnik.rs) |
| **4.** | Пoвeрeник зa зaштиту рaвнoпрaвнoсти | 011/243-8020  011/243-6464 | [poverenik@ravnopravnost.gov.rs](mailto:poverenik@ravnopravnost.gov.rs) |
| **5.** | Аутономни женски центар | 0800/100-007 | [azc@azc.org.rs](mailto:azc@azc.org.rs)  tt@azc.org.rs |
| **6.** | Виктимолошко друштво Србије | 011/2288040  065/5486421  063/356613 | vdsrbija@gmail.com |